ΓΡΑΠΤΗ ΕΡΩΤΗΣΗ E-3549/00

υποβολή: Rijk van Dam (EDD) προς την Επιτροπή

(15 Νοεμβρίου 2000)

Θέμα: Επιβολή φόρου των Κάτω Χωρών στα ορυκτά

Η κυβέρνηση των Κάτω Χωρών προτίθεται να εγκρίνει την επιβολή φόρου στα ορυκτά. Από αυτή τη φορολόγηση απαλλάσσεται η θαλάσσια άμμος του τμήματος τηςφαλοκρηπίδας των Κάτω Χωρών, καθώς και η εισαγωγή έτοιμων προϊόντων από το εξωτερικό. Το Υπουργείο Συγκοινωνιών και Δημοσίων Έργων εκπόνησε μια μελέτη σχετικά με τις επιδράσεις στον οικονομικό τομέα και στο περιβάλλον. Μια άλλη έρευνα, που διενεργήθηκε από το Οικονομικό Ινστιτούτο Κάτω Χωρών στο Ρότερνταμ, κατέδειξε ότι αυτό το μέτρο θα επιφέρει μετατόπιση του όγκου των μεταφορών προς τις οδικές μεταφορές στις γειτονικές χώρες των Κάτω Χωρών εις βάρος του εσωτερικού των Κάτω Χωρών.

Ερωτήσεις προς την Επιτροπή:

1. Πιστεύει η Επιτροπή ότι η πολιτική των μεταφορών της Ευρωπαϊκής Ένωσης, και των κρατών μελών της, πρέπει να έχει ως στόχο να χρησιμοποιούνται στην εκτέλεση μεταφορών, όσο είναι εφικτό, τρόποι που να επιβαρύνουν στο ελάχιστο δυνατό το περιβάλλον;

2. Έχονταςπόψη τα παραπάνω, πώς εκτιμά η Επιτροπή το μέτρο που σχεδίασε η κυβέρνηση των Κάτω Χωρών;

3. Πιστεύει η Επιτροπή ότι τα μέτρα των κρατών μελών που έχουν σοβαρές επιδράσεις στην κατάσταση των άλλων κρατών μπορούν να εγκριθούν μόνο αφού τα κράτη μέλη συσκεφθούν με την αρμόζουσα προσοχή;

4. Είναι διατεθειμένη η Επιτροπή να κοινοποιήσει τη θέση της σχετικά με τα μέτρα της κυβέρνησης των Κάτω Χωρών;

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-3549/00 και E-3550/00

(19 Ιανουαρίου 2001)

Σύμφωνα με τις πληροφορίες που έχει στη διάθεσή της η Επιτροπή, η κυβέρνηση των Κάτω Χωρών εξετάζει το ενδεχόμενο επιβολής φόρου στις πρώτες ύλες, ανεξαρτήτως προελεύσεως, που εξορύσσονται από το επιφανειακό στρώμα του εδάφους, με εξαίρεση το έδαφος της θαλάσσης. Ως εκ τούτου, αποσκοπώντας στον περιορισμό των εν λόγω εξορύξεων, η κυβέρνηση των Κάτω Χωρών προτίθεται να προωθήσει τη χρήση ανακυκλωμένωνλικών, ανανεώσιμων πρώτωνλών καθώς και της θαλάσσιας άμμου. Ένας παρόμοιος φόρος και συνεπώς η επιστροφή των συναφών εσόδων στους ολλανδούς οικονομικούς φορείς τουπόψη τομέα έχει ως στόχο τον περιορισμό του ενδεχόμενου επιβλαβούς αντικτύπου των εξορύξεων στο τοπίο και στη φύση.

Στο παρόν στάδιο εναρμόνισής του, το κοινοτικό δίκαιο, καταρχήν, δεν αντιτίθεται στην επιβολή παρόμοιου φόρου από ένα κράτος μέλος, εφόσον τηρούνται οι αρχές της συνθήκης ΕΚ και του παράγωγου δικαίου. Ωστόσο, σύμφωνα με τις πληροφορίες που έχει στη διάθεσή της η Επιτροπή, η κυβέρνηση των Κάτω Χωρών δεν έχει ακόμηλοποιήσει την πρόθεσή της μέσω της θέσπισης νόμου ή έστω με τηνποβολή πρότασης νόμου. Ως εκ τούτου, η Επιτροπή δεν δύναται να αποφανθεί τελεσίδικα σχετικά με τη συμβατότητα του ενδεχόμενου ολλανδικού φόρου προς το κοινοτικό δίκαιο. Συνεπώς, δεν δύναται επίσης να γνωστοποιήσει τη θέση της στην κυβέρνηση των Κάτω Χωρών.

Όταν ένα κράτος μέλος επιθυμεί να θεσπίσει φορολογικά μέτρα που έχουν αντίκτυπο στην εσωτερική αγορά, δενποχρεούται να προβεί σε διαβουλεύσεις με τα άλλα κράτη μέλη, εκτός αν τα εν λόγω μέτρα αποτελούν τεχνικούς κανόνεςπό την έννοια της οδηγίας 98/34/ΕΚ του Κοινοβουλίου και του Συμβουλίου της 22 Μαΐου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(1). Σε παρόμοια περίπτωση, το σχέδιο τεχνικών προδιαγραφών ή άλλων απαιτήσεων που σχετίζονται με φορολογικά μέτρα τα οποία επηρεάζουν την κατανάλωση των προϊόντων ενθαρρύνοντας την τήρηση τωνπόψη τεχνικών προδιαγραφών ή άλλων απαιτήσεων, πρέπει να κοινοποιείται στην Επιτροπή. Ωστόσο, στο άρθρο 8(1) της εν λόγω οδηγίας ορίζεται ότι οι παρατηρήσεις ή οι αιτιολογημένες γνώμες της Επιτροπής ή των κρατών μελών δύνανται να αφορούν μόνον την πλευρά του μέτρου η οποία ενδεχομένως αποτελεί εμπόδιο για τις συναλλαγές και όχι τη φορολογική του πτυχή. Εν πάση περιπτώσει, δυνάμει της συνθήκης ΕΚ, η Επιτροπή είναι αρμόδια να ελέγχει κατά πόσο η νομοθεσία ενός κράτους μέλους συνάδει με το κοινοτικό δίκαιο και επομένως δεν παρεμποδίζει τη λειτουργία της εσωτερικής αγοράς.

Η Επιτροπή δεν έχει προς το παρόν στη διάθεσή της επαρκείς πληροφορίες σχετικά με τοπό συζήτηση μέτρο ώστε να αποφανθεί για τη συμβατότητά του προς τους κανόνες του Παγκοσμίου Οργανισμού Εμπορίου (ΠΟΕ). Ωστόσο, δεδομένου ότι ο εν λόγω φόρος κατά τα φαινόμενα δεν αντιμετωπίζει τα εισαγόμενα προϊόντα λιγότερο ευνοϊκά από τα εγχώρια προϊόντα, το μέτρο δεν φαίνεται καταρχάς να δημιουργεί ιδιαίτερο πρόβλημα από αυτή την άποψη.

Όσον αφορά τις ενδεχόμενες περιβαλλοντικές πτυχές ενός παρόμοιου φόρου, πρέπει ναπενθυμίσουμε τη στρατηγική για την ενσωμάτωση του περιβάλλοντος και της αειφόρου ανάπτυξης στην πολιτική των μεταφορών η οποία συμφωνήθηκε από το Συμβούλιο Μεταφορών της 6ης Οκτωβρίου 1999 στα πλαίσια της διαδικασίας του Κάρντιφ καιποβλήθηκε στο Ευρωπαϊκό Συμβούλιο του Ελσίνκι (10-11 Δεκεμβρίου 1999). Η εν λόγω στρατηγική χρησιμοποιείται από την Επιτροπή ως βάση για τη χάραξη των πολιτικών στον τομέα των μεταφορών. Μια πρώτη αναθεώρηση της στρατηγικής και του τρόπου εφαρμογής της θα πραγματοποιηθεί από το Συμβούλιο Μεταφορών στα πλαίσια της σουηδικής προεδρίας κατά το πρώτο εξάμηνο του 2001.

Ο πυρήνας της αειφορίας συνίσταται στην ισόρροπη στάθμιση των οικονομικών, κοινωνικών και περιβαλλοντικών πτυχών, ενώ και στις τρεις πτυχές προσδίδεται ίση σημασία. Ένα σημαντικό βήμα προόδου για τη μετάβαση από την με κάθε τρόπο αναζήτηση της αειφορίας προς έναν επιχειρησιακό σχεδιασμό αποτελεί ο διευρυμένος ορισμός που προτάθηκε σε έκθεση της κοινής ομάδας εμπειρογνωμόνων στον τομέα των μεταφορών και του περιβάλλοντος που αποτελείται από εμπειρογνώμονες των αντίστοιχωνπουργείων των κρατών μελών, η οποίαποβλήθηκε στην Επιτροπή στις 26 Σεπτεμβρίου 2000. Βάσει των ανωτέρω, ένα αειφόρο σύστημα μεταφορών:

επιτρέπει οι βασικές ανάγκες πρόσβασης και η ανάπτυξη των ατόμων, των επιχειρήσεων και των κοινωνιών να ικανοποιούνται με ασφάλεια και με τρόπο που προσιδιάζει στηνγεία των ανθρώπων καθώς και του οικοσυστήματος, ενώ προωθεί την ισότητα στα πλαίσια και μεταξύ των γενεών" έχει λογικό κόστος, λειτουργεί αποτελεσματικά, παρέχει επιλογή του τρόπου μεταφοράς και στηρίζει μια εύρωστη οικονομία και περιφερειακή ανάπτυξη" περιορίζει τις εκπομπές ρύπων και τα απόβλητα εντός των δυνατοτήτων του πλανήτη για απορρόφησή τους, χρησιμοποιεί ανανεώσιμες πηγές σε ποσοστό ίδιο ή χαμηλότερο από το ποσοστό παραγωγής τους, ενώ χρησιμοποιεί μη ανανεώσιμες πηγές σε ποσοστό ίδιο ή χαμηλότερο από το ποσοστό ανάπτυξης ανανεώσιμωνποκατάστατων" τέλος, ελαχιστοποιεί τη χρήση γαιών και την παραγωγή θορύβου.

(1) ΕΕ L 204 της 21.7.1998.